Publication: Magyar Közlöny
Issue: MK-2001-74 (Year: 2001, Number: 74)
Era: 1990-2004
Section: 
Paragraph Index: 338

1. A Magyar Köztársaság gondoskodik arról, hogy a Magyar Köztársaság hatóságai által megkötött és a Program keretében társfinanszírozásban részesülő adásvételi szerződések alapján megvalósuló import vámilletékektől, importilletékektől, adóktól és egyéb illetékektől mentesen kerülhessen be az ország területére. A Magyar Köztársaság gondoskodik arról, hogy az import árucikkeket a szerződés rendelkezéseivel összhangban az áru átadásának helyén késedelem nélkül kiadják a vállalkozó azonnali felhasználására, és hogy az illetékek, adók vagy egyéb terhek kifizetése körüli késedelem és viták ne akadályozzák a vállalkozót az import árucikkeknek a szerződés teljesítéséhez szükséges azonnali felhasználásában.

Source: https://magyarkozlony.hu/hivatalos-lapok/1baeba776a9f669ffa1b631e504536ab43663b6f/dokumentumok/1f6c656c3fad72454f289095a9260ed4303525c0/letoltes